**Møtereferat for åpent møte om Frivilligsentral**

|  |  |
| --- | --- |
| Sted: | Kommunestyresalen, Lesja kommunehus |
| Dato: | 19. mars 2019 |
| Klokkeslett: | 18.00 |
| Deltakere: | Fra administrasjonen: Heidi Skaug, Brit Holen og Sonja Gitte Mathisen  Fra LLS: Bjørn Magnus Tordhol  Gjester som holdt innlegg: Inger Kari Sæta (Vågå Frivilligsentral), Bjørn Randen (Aktivitetshuset på Otta)  Andre: 19 påmeldte deltakere |

# Punkter på sakslisten

1. Innledning ved Bjørn Magnus Tordhol, leder LLS

Målet for møtet i kveld er å ha en meningsutveksling om en frivilligsentral i Lesja. Det er ikke gjort noe politisk vedtak om at vi skal ha en frivilligsentral enda. Det er mye frivillighet i Lesja og det gjøres allerede veldig mye frivillig arbeid som andre steder er knyttet opp moe en frivilligsentral. Det er viktig å skille på det som er et offentlig ansvar og det som er frivillighet – finne det skjæringspunktet. En frivilligsentral skal være et supplement til offentlige tjenester. Utredningsarbeidet som nå er gjort av Brit Holen og Sonja G Mathisen er initiert av LLS. Det er i tillegg gjort et vedtak i kommunestyret desember 2018 på at det skal brukes tilgjengelige kommunale lokaler.

1. Anne Kari Sæta fra Vågå Frivilligsentral hadde et innlegg om hvordan de drifter frivilligsentralen der. Se vedlagt presentasjon.
2. Bjørn Randen fra Aktivitetshuset i Sel kommune fortalte litt om driften deres. Aktivitetshuset i Otta sentrum er «hovedsetet» for frivilligsentralen i Sel. Dette er samlingspunktet som er åpent for alle, der man bare kan stikke innom. Det foregår mange faste aktiviteter der gjennom uka. Har et samarbeid med kulturhuset, Lions, videregående, saniteten, idrettslaget, kirka, venneforeninger, pinsemenigheten, Røde Kors, NAV, voksenopplæringen, kriminalomsorgen, barnevernet, handelsstanden. Det nye nå er et samarbeid med videregående skole, idrettslag, sanitetsforening om middagsservering til ungdom som er ferdig på skolen og skal videre på en aktivitet. Saniteten har fast månedlig møte. De betaler ikke leie. Ellers 450 kr pr kveld for å leie lokalene. Sangkor 390 kr. (inkl kaffe). Frivilligsentral (en underavdeling) i Heidal med matutkjøring. Sjefen på Heidalstun styrer denne. Biblioteket på Nord-Sel organiserer frivilligarbeidet der.
3. En kort oppsummering fra administrasjonen av utredningsarbeidet og oppdraget gitt av LLS:

* Oppsøke sentraler for å se på ulike måter å organisere/drifte, aktiviteter mm.
* Invitere til møte
* Skrive en rapport
* Møtereferat

Besøkte frivilligsentraler: Vågå, Dovre, Gausdal og Sel.

Noen av aktivitetene som gikk igjen hos disse sentralene:

* Matkjøring
* Aktivitetsdager
* Senior-surf
* Fysisk aktivitet/Gå-grupper
* Babysang
* Sang- og dans
* Felles måltider/sosialt felleskap
* Møteplass for lag og foreninger

Samarbeidspartnerne for frivilligsentralene:

* Bibliotek
* Den Kulturelle spaserstokken/kultursektoren
* Flyktningetjenesten/NAV
* Kyrkja
* Demensforeninger
* Barnehage og skole
* Ungdomsråd
* Enkeltpersoner
* Sjukeheim og heimesjukepleie

Organiseringsformen er enten kommunal eller en stiftelse.

Kommunal: Enklere å drifte med tanke på økonomi. Får en årlig rammeoverføring på 414 000,-. I tillegg er veien kortere å gå til andre kommunale tjenester, med tanke på samarbeid. Det er også en fordel å ligge under en kommunal sektor ( eksempelvis kultur, helse eller næring) fordi man da får et fagmiljø rundt seg.

Stiftelse: må jobbe mye mer for å få inn midler i form av tilskudd – i tillegg til at man ikke får fordelene med å jobbe tett på kommunal sektor.

Når det gjelder tilskudd får kommunen som nevnt kr. 414 000,- overført som årlig rammetilskudd om den har en frivilligsentral. Det som kan bli utfordringen framover er at det nå er lagt inn et forslag om at tilskuddet fra 2021 skal fordeles etter innbyggertall. Dette er ikke vedtatt enda, men det kan bety at Lesja på sikt ikke vil få det beløpet som utbetales til frivilligsentraler i dag – fordi vi er få innbyggere.

De sentralene vi har besøkt er alle veldrevet og med mye aktivitet og suksessfaktorene ser ut til å være disse:

* Bygd på frivillighet
* Lokalt eierskap
* Egnede lokaler
  + Lokalisering/beliggenhet
  + Funksjonelt kjøkken (det gode måltid er et viktig samlingspunkt)
  + Lokaler som gir rom for aktivitet
* Tilstedeværende leder i full stilling

Vi har også sett på eksempler på hva som er/kan bli utfordringene for de frivilligsentralene vi har besøkt:

* Skille mellom kommunale tjenestetilbud og frivillighet
* Rekruttere nye frivillige
* Økonomi/tilskuddsordning

1. Innspill fra frammøtte deltakere:

* Kunne en mobil frivilligsentral som reiser ut i hele bygda være en løsning? Skoglund? Eldres Senter?
* Det vil ikke fungere med kun en sentral i sentrum
* Kanskje lederen som ansettes kan ta seg av kartlegging av behov – og være med i hele oppstartsprosessen?
* Viktig å kartlegge behov/interesse hos frivillige lag for en frivilligsentral
* Mange lag som strever med å skrive søknader om tilskudd – noe en frivilligsentraler kan ta seg av?
* Besøkstjenesten og andre tilbud må ikke bli overflødig
* Viktig med samarbeid øst vest i bygda – men viktig med en fast base og en leder.
* Kan det være lurt å se på forrige utredningsrunde – hvorfor det ikke ble noe av frivilligsentral den gangen?
* Bør lederen reise rundt og være oppsøkende – istedenfor at det skal være alle andre som må oppsøke lederen?
* Aktiviteter for ungdommer i tiden mellom skoletid og aktiviteter på kvelden? Kanskje mulighet for middag og leksehjelp?
* Ikke bare fokus på de eldre. Det finnes andre grupper der ute som også har behov for frivillige.
* Viktig å få på plass en person som passer til jobben som leder av en frivilligsentral.
* Satellitt? Bør det være en hovedbase med underavdelinger?
* Hva/hvem skal sentralen sørve? Hvem er målgruppen?
* Hvor mye tid skal en leder av en frivilligsentral bruke på administrasjon? Det bør være minst mulig tid på kontoret.
* Det blir i hovedsak pensjonister som får belastningen med å være frivillige? Vanskelig å rekruttere de som er i jobb og på skole.
* Avstander kan være en utfordring, så underavdelinger blir nesten nødvendig. Bevissthet rundt tilbud til alle i hele kommunen – med tanke på avstander.

1. Avslutning ved Bjørn Magnus Tordhol. Tar med innspillene fra dette møtet tilbake til Livsløpsstyret – og det vil mest sannsynlig komme en ny politisk bestilling til administrasjonen om veien videre for en Frivilligsentral i Lesja. Det vil bli skrevet en rapport til LLS fra Brit Holen og Sonja G Mathisen på utredningsarbeidet som de nå har avsluttet.

Takk til alle som møtte, for innspill og engasjement!

Referent 21.3.19

Sonja Gitte Mathisen

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |